R O M Â N I A



JUDEŢUL MUREŞ

MUNICIPIUL TÂRGU MUREŞ

ADMINISTRAŢIA COMPLEXULUI DE AGREMENT ŞI SPORT “MUREŞUL”

Nr. 551 din 07.05.2020

(nu produce efecte juridice)\*

INIȚIATOR

PRIMAR

dr. Dorin Florea

**REFERAT DE APROBARE**

**pentru aprobare suspendare plată redevență aferentă terenurilor concesionate și**

**scutirea de la plata tarifelor de închiriere și prestări servicii pentru persoanele fizice și juridice** **care ocupă teren cu construcții și își desfășoară activitatea în**

**Complexul de Agrement și Sport ”Mureșul”, din Târgu Mureș, str.Plutelor nr.2,**

**pe durata stării de urgență**

Ţinând cont de situația de urgență decretată de președintele României, Klaus Iohannis, prin Decret nr. 195 din 16 martie 2020 privind instituirea stării de urgenţă pe teritoriul României și Decret nr.240 din 14 aprilie 2020, privind prelungirea stării de urgență, precum şi situația economică creată de această stare de urgenţă, trebuie să venim în sprijinul persoanelor fizice și juridice care ocupă teren cu construcții și își desfășoară activitatea în Complexul de Agrement și Sport ”Mureșul”, din Târgu Mureș, str.Plutelor nr.2, pe durata stării de urgență.

În incinta Complexului de Agrement și Sport ”Mureșul” din Târgu Mureș, str.Plutelor nr.2, își desfășoară activitatea ( de alimentație publică, servicii culturale, sportive, de agrement și odihnă ) persoane fizice și juridice, care au calitatea de :

- concesionari a terenului aflat în proprietatea Municipiului Târgu Mureș, aferent construcției, conform prevederilor HCL nr. 110 din 29 mai 2003 privind modul de concesionare a terenurilor din Complexul de Agrement şi Sport „Mureşul” cu modificările şi completările ulterioare din HCL nr.68 din 28 februarie 2008 și HCL nr.28 din 28 februarie 2019, pentru care au fost încheiate contracte de concesiune ;

- beneficiari pentru folosirea terenului aferent construcției și a unor servicii, conform prevederilor HCL nr.111 din 25 aprilie 2019, privind aprobarea contravalorii serviciilor prestate de către Complexul de Agrement și Sport ”Mureșul” pentru anul 2020, pentru care au fost încheiate convenții.

De la data decretării stării de urgență, activitatea complexului a fost întreruptă, accesul în incinta complexului a fost interzis, din această cauză persoanele fizice și juridice care dețin construcții în Complexului de Agrement și Sport ”Mureșul” nu au avut acces la construcțiile pe care le dețin.

O parte dintre persoanele fizice și juridice care ocupă teren cu construcții în incinta complexului au depus la registratura Municipiului Târgu Mureș, adrese (pe care le anexăm) în care au prezentat starea actuală prin care le este afectată activitatea, solicitând totodată o analiză și luarea unor măsuri cu privire la sistarea obligațiile de plată.

Față de cele prezentate , propunem **suspendarea de la plată a redevenței aferente terenurilor concesionate și scutirea de la plata tarifelor de închiriere și prestări servicii pentru persoanele fizice și juridice care ocupă teren cu construcții și își desfășoară activitatea în Complexul de Agrement și Sport ”Mureșul”, din Târgu Mureș, str.Plutelor nr.2, pe durata stării de urgență**

Considerăm că o astfel de măsură ar fi de ajutor și ar contribui la o scădere a presiunii financiare, generată de actuala stare de urgență care apasă asupra celor care au fost privați de anumite activități.

Este firesc şi echitabil ca toți cei a căror activitate a fost restrânsă sau întreruptă prin aplicarea actelor autorităţilor publice aferente stării de urgenţă să nu achite contravaloarea unei folosinţe de care nu beneficiază.

DIRECTOR ACASM, DIRECŢIA IMPOZITE ŞI TAXE LOCALE,

ing. Cîrcu Ioan Szoverfi Vasile

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

ROMÂNIA

JUDEŢUL MUREŞ PROIECT

CONSILIUL LOCAL MUNICIPAL TÂRGU MUREŞ (nu produce efecte juridice)\*

PRIMAR

dr.Dorin Florea

**H O T Ă R Â R E A nr. \_\_\_\_\_\_\_\_**

**din \_\_\_\_\_\_\_\_\_\_\_\_\_\_\_ 2020**

**pentru aprobare suspendare plată redevență aferentă terenurilor concesionate și**

**scutirea de la plata tarifelor de închiriere și prestări servicii pentru persoanele fizice și juridice care ocupă teren cu construcții și își desfășoară activitatea în**

**Complexul de Agrement și Sport ”Mureșul”, din Târgu Mureș, str.Plutelor nr.2,**

**pe durata stării de urgență**

***Consiliul Local Municipal Târgu Mureș, întrunit în ședință ordinară,***

**Având în vedere:**

1. Referatul de aprobare nr. 551/07.05.2020 inițiat de Primarul Municipiului Târgu Mureș, prin Administraţia Complexului de Agrement şi Sport „Mureşul” pentru aprobare suspendare plată redevență aferentă terenurilor concesionate și scutirea de la plata tarifelor de închiriere și prestări servicii pentru persoanele fizice și juridice care ocupă teren cu construcții și își desfășoară activitatea în Complexul de Agrement și Sport ”Mureșul”, din Târgu Mureș, str.Plutelor nr.2, pe durata stării de urgență
2. Avizele favorabile al Compartimentului de specialitate.
3. Raportul Comisiilor de specialitate din cadrul Consiliului local municipal Târgu Mureş.

**În conformitate cu prevederile:**

* Ordonanța de urgență nr. 1 din 21 ianuarie 1999 privind regimul stării de asediu și regimul stării de urgență
* Decret nr. 195 din 16 martie 2020 privind instituirea stării de urgenţă pe teritoriul României
* Decret nr. 240 din 14 aprilie 2020 privind prelungirea stării de urgență pe teritoriul României
* Legii nr. 24/2004 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,
* Art. 129 alin. (1), alin. (4), art. 136 alin. (10), art. 139 alin. (1), art. 196 alin. (1) lit. a) și ale art. 243. alin (1) lit. a) din OUG nr. 57/2019 privind Codul administrativ.

**H O T Ă R Ă Ș T E :**

**Art. 1.** Se aprobă suspendarea de la plata redevențeiaferente terenurilor concesionate și scutirea de la plata tarifelor de închiriere și prestări servicii pentru persoanele fizice și juridice care ocupă teren cu construcții și își desfășoară activitatea în Complexul de Agrement și Sport ”Mureșul”, din Târgu Mureș, str.Plutelor nr.2, pe durata stării de urgență.

**Art. 2.**  Cu aducere la îndeplinire a prevederilor prezentei Hotărâri se încredinţeaza Executivul Municipiului Târgu Mureş prin Administraţia Complexului de Agrement şi Sport « Mureşul » şi Direcția Impozite și Taxe Locale.

**Art.3.** În conformitate cu prevederile art.252 alin 1 lit.c, ale art.255 din O.U.G. nr.57/2019 privind Codul administrativ, și ale art.3 alin.1 din Legea nr.554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art.4.**  Prezenta hotărâre se comunică :

* Administrația Complexului de Agrement și Sport ”Mureșul”
* Direcția Impozite si Taxe Locale.

**VIZĂ DE LEGALITATE**

**p. Secretarul General al Municipiului Târgu Mureș,**

**Director executiv D.J.C.A.A.P.L.**

**Buculei Dianora Monica**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ